**ДОПЪЛНИТЕЛНА ИНФОРМАЦИЯ**

**по чл.12, ал.1, т.4 от Наредба 2 от 09.11.2021г. за първоначално и последващо разкриване на информация при публично предлагане на ценни книжа и допускане на ценни книжа до търговия на регулиран пазар към шестмесечен консолидиран финансов отчет на**

**„УЕБ МЕДИЯ ГРУП“ АД**

**за периода 01.01.2025г. - 30.06.2025г.**

**1. *Информация за промените в счетоводната политика през отчетния период***

“Уеб Медия Груп” АД прилага една и съща счетоводна политика. Дружеството прилага международни стандарти за финансово отчитане.

***2. Информация за настъпили промени в икономическата група на емитента***

С вписване в Търговския регистър към Агенцията по вписванията на 11.05.2025 г. дъщерното дружество “Фалкънуинг студио” ЕООД е придобило 100% от капитала на Дъ Ласт Раунд" ЕООД.

***3. Резултати от организационни промени в рамките на емитента, като преобразуване, продажба на дружества от икономическата група, апортни вноски от дружеството, даване под наем на имущество, дългосрочни инвестиции, преустановяване на дейност.;***

През отчетното шестмесечие:

- Не са извършвани апортни вноски и отдаване под наем на имущество.

- Не е налице преустановяване на дейности на дружеството, което да повлияе върху резултата му.

***4. Становище на управителния орган относно възможностите за реализация на публикувани прогнози за резултатите от текущата финансова година, като се отчитат резултатите от текущото тримесечие, както и информация за факторите и обстоятелствата, които ще повлияят на постигането на прогнозните резултати най-малко за следващото тримесечие.***

Дружествата в групата не са публикували прогнози за резултатите от текущата финансова година.

***5. Данни за лицата, притежаващи пряко и непряко най-малко 5 на сто от гласовете в общото събрание на дружеството към 30.06.2025 г., и промените в притежаваните от лицата гласове за периода от началото на годината до края на отчетния период.***

|  |  |  |  |
| --- | --- | --- | --- |
| Наименование | Към  30.06.2025 | Към  31.12.2024 | Промяна през  1-во шестм. 2025г. |
| НЮ УЕБ МАРКЕТ АД | 73.45 % | 73.45 % | - |
| ПОК СЪГЛАСИЕ | 6.97 % | 6.97 % | - |
| УПФ ЦКБ-СИЛА | 6.97 % | 6.97 % | - |

***6. Данни за акциите, притежавани от членовете на съвета на директорите на дружеството към края на 30.06.2025г., както и промените настъпили за периода от края на предходния тримесечен период за всяко лице поотделно съгласно декларираните данни от лицата:***

|  |  |  |  |
| --- | --- | --- | --- |
| Съвет на директорите | Към  30.06.2025  /брой/ | Към  31.12.2024  /брой/ | Промяна през  1-во шестм.  /брой/ |
| Здравко Стоев - изпъл. член на СД | - | - | няма |
| Ромил Златанов – председател на СД | - | - | няма |
| Михаил Методиев – член на СД | - | - | няма |

Членовете на Съвета на директорите не притежават акции от дружеството.

***7. Информация за висящи съдебни, административни или арбитражни производства, касаещи задължения или вземания в размер най-малко 10 на сто от собствения капитал на емитента, ако общата стойност на задълженията или вземанията на емитента по всички образувани производства надхвърля 10 на сто от собствения му капитал, се представя информация за всяко производство поотделно.***

Не е откривано производство по несъстоятелност за дружеството или за негово дъщерно дружество.

***8. Информация за отпуснатите от емитента или от негово дъщерно дружество заеми, предоставяне на гаранции или поемане на задължения общо към едно лице или негово дъщерно дружество, в това число и на свързани лица с посочване на имена или наименование и ЕИК на лицето, характера на взаимоотношенията между емитента или неговите дъщерни дружества и лицето заемополучател, размер на неизплатената главница, лихвен процент, дата на сключване на договора, включително допълнителни споразумения, краен срок на погасяване, размер на поето задължение, специфични условия, различни от посочените в тази разпоредба, както и целта***

Дружеството майка има предоставен търговски заем на дъщерно дружество в размер на 443 хил. лв. Дружеството майка е начислило очаквани кредитни загуби за вземането в съответствие с МСФО 9 в размер на 79 хил. лв. Към 30.06.2025 г. вземането възлиза на 454 хил. лв., вкл. начислената лихва, срокът на погасяване е 15.04.2025 г. при годишна лихва 6%. Начислената лихва за отчетния период по това вземане възлиза на 9 хил. лв.

„Уеб Медия Груп“ АД, дружеството майка е предоставило търговски заем на дружеството Фалкънуинг студио ЕООД в размер на 50 хил. лв. Към 30.06.2025 г. вземането е погасено. Начислената лихва за отчетния период по това вземане възлиза на 1 хил. лв.

Дружеството майка е предоставило търговски заем на дъщерно дружество в размер на 190 хил. лв. Към 30.06.2025 г. вземането възлиза на 12 хил. лв., вкл. начислена лихва със срок на погасяване 10.11.2025 г. при годишна лихва 4.5%. През отчетния период Дружеството майка е получило сума в размер 190 хил. лв. главница и лихва. Начислената лихва за отчетния период по това вземане възлиза на 10 хил. лв.

Към 30.06.2025г. Дружеството майка има вземане по предоставен търговски заем на дъщерно дружество в размер на 90 хил. лв. Към 31.12.2024 г. вземането възлиза на 91 хил. лв., вкл. начислена лихва със срок на погасяване 31.12.2026 г. при годишна лихва 4.5%. Начислената лихва за отчетния период по това вземане възлиза на 1 хил. лв.

Към 30.06.2025 Дружеството майка има вземане по предоставен търговски заем на дъщерно дружество в размер на 1 130 хил. лв. вкл. начислена лихва. Дружеството майка е начислило очаквани кредитни загуби за вземането в размер на 179 хил. лв. ,вземането възлиза на 951 хил. лв., вкл. начислена лихва със срок на погасяване 31.12.2027 г. при годишна лихва 5. %. Начислената лихва за отчетния период по това вземане възлиза на 27 хил. лв.

През отчетния период Дружеството майка е предоставило търговски заем на дъщерно дружество в размер на 1 100 хил. лв. Към 30.06.2025 г. вземането възлиза на 1 127 хил. лв., вкл. начислена лихва със срок на погасяване 31.12.2028 г. при годишна лихва 6.5%. Начислената лихва за отчетния период по това вземане възлиза на 27 хил. лв.

През отчетния период Дружеството майка е предоставило търговски заем на дъщерно дружество в размер на 2 488 хил. лв. Към 30.06.2025 г. вземането възлиза на 2 504 хил. лв., вкл. начислена лихва със срок на погасяване 31.12.2027 г. при годишна лихва 5%. Начислената лихва за отчетния период по това вземане възлиза на 16 хил. лв.

През отчетния период Дружеството майка е предоставило търговски заем на дъщерно дружество в размер на 316 хил. лв. Към 30.06.2025 г. вземането възлиза на 316 хил. лв., със срок на погасяване 31.12.2027 г. при годишна лихва 5%..

Дружеството майка е предоставило търговски заем на мажоритарният собственик НЮ УЕБ МАРКЕТ ЕАД в размер на 21 хил. лв. Към 30.06.2025 г. вземането възлиза на 22хил. лв., вкл. начислена лихва със срок на погасяване 01.09.2025 г. при годишна лихва 4.5%.%. Начислената лихва за отчетния период по това вземане възлиза на 1 хил. лв.

Дъщерното дружество Фалкънуинг студио ЕООД е предоставило търговски заем на дъщерно дружество в размер на 319 хил. лв. Към 30.06.2025 г. вземането възлиза на 319 хил. лв., със срок на погасяване 31.12.2027 г. при годишна лихва 5.0%.%.

Към 30.06.2025 г. едно от дъщерните дружества е предоставило търговски заем на дружеството Фалкънуинг студио ЕООД в размер на 190 хил. лв. Към 30.06.2025 г. вземането възлиза на 205 хил. лв., вкл. начислена лихва със срок на погасяване 10.11.2025 г. при годишна лихва 5.00%. Начислената лихва за отчетния период по това вземане възлиза на 5 хил. лв.

Към 30.06.2025 г. дъщерното дружество „УЕБ НЮЗ БГ” ЕООД има вземане по договор за цесия, по който длъжник е един от собствениците на Групата, а кредитор несвързано лице с Групата в размер на 180 хил.лв.. Сумата на вземането към 30.06.2025г. е в размер на 371 хил. лв., вкл. Лихва.

Изпълнителен директор:

/ Здравко Стоев /